Harstad stadion

Harstad stadion er stadionanlegg i Harstad i Troms. Fotballbanen har kunstgressdekke med undervarme, og er hjemmebane for Harstad Idrettslag (HIL). Ved siden av banen har HIL klubbhus (åpnet i 2006) og treningshall (Seaworkshallen, åpnet i 2005). Fotballbanen har bare enkle tribuner, men det planlegges å bygge bedre tribuner på anlegget. Anlegget er eid av Harstad kommune.

Harstad stadion har vært hjemmebane for HIL «i alle år» (bortsett fra noen år hvor hovedkampene ble spilt på naturgress på Blåbærhaugen vest for Harstadåsen), og tilhørte også klubben en periode, før det ble gitt gratis til kommunen i 1926. Tidligere ble det også drevet skøyteløping på Harstad stadion. Høydepunktet for denne aktiviteten var at det ble arrangert NM der i 1962.

Som første fotballbane i Norge og fjerde i Skandinavia fikk Harstad stadion kunstgress i 1977.Harstad Idrettslag: Harstad med Norges første kunstgressbane Kunstgresset ble offisielt åpnet 15. oktober 1977, med kamp mellom HIL og Skeid foran nesten 4 000 tilskuere. Kunstgresset har siden blitt skiftet ut flere ganger, senest i 2025.
Med kunstgress på arenaen fra høsten 1977 ble det bestemt å flytte den lokale skøyteaktiviteten til Kanebogen stadion.

 Referanser 

Eksterne lenker
 Harstad Idrettslag: Harstad stadion

 Steder i Nord-Norge: Harstad stadion

Kategori:Fotballstadioner i Troms
Kategori:Sport i Harstad
Kategori:Tidligere skøytearenaer i Norge
Kategori:Artikler i skøytesportprosjektet
Kategori:Byggverk i Harstad